**Maxim Čajkovič** (s. 3. tammikuuta 2001 Bratislava, Slovakia) on slovakialainen jääkiekkoilija, joka pelaa NHL-seura Tampa Bay Lightningin organisaatiossa. Hän pelaa pääasiassa AHL-joukkue Syracuse Crunchissa. Čajkovič on pelipaikaltaan oikea laitahyökkääjä. Hän laukoo oikealta.

Ura
---

### Seuraura

Čajkovič on Svište Bratislavan kasvatti. Hän siirtyi jo varhain Tšekkiin SHK Hodonínin junioreihin, josta Čajkovič jatkoi kaudeksi 2014–2015 HC Kometa Brnon C-nuoriin. Kaudella 2015–2016 hän voitti joukkueen sisäisen piste-, maali- ja syöttöpörssin tehoilla 28+27=55, joilla Čajkovič jakoi Tšekin C-nuorten sarjan pistepörssin kymmenennen sijan HC Třinecin Adam Raškan ja HC Dukla Jihlavan Tomáš Válan kanssa. Kesken kauden 2016–2017 hän siirtyi Ruotsiin Malmö Redhawksin organisaatioon.

QMJHL-joukkue Saint John Sea Dogs varasi Čajkovičin koko CHL:n varaustilaisuuden ensimmäisenä pelaajana kesällä 2018. Häntä aiemmin slovakialaisista on varattu CHL:n ykkösvarauksena Michal Sersen (2003) ja Martin Marinčin (2010). Čajkovič siirtyi Sea Dogsiin kaudeksi 2018–2019. Hän voitti joukkueen sisäisen piste-, maali- ja syöttöpörssin tehoilla 22+24=46. Čajkovič pelasi kauden aikana myös CHL Top Prospects Gamessa.

Tampa Bay Lightning varasi Čajkovičin kolmannella kierroksella 89. pelaajana NHL:n varaustilaisuudessa 2019. Kaudella 2019–2020 hän jatkoi Saint John Sea Dogsin QMJHL-joukkueessa. Kesäkuussa 2020 seura kauppasi Čajkovičin Val-d’Or Foreursiin vaihdossa vuoden 2021 neljännen ja viidennen, vuoden 2022 kolmannen sekä vuoden 2020 ehdollisen 11. kierroksen varausvuoroihin. Syyskuussa Foreurs lainasi hänet kaudeksi 2020–2021 monikansallisen Bet-at-home ICE Hockey Leaguen slovakialaisjoukkue Bratislava Capitalsiin. Čajkovič teki miesten pääsarjadebyyttinsä 3. lokakuuta 2020 vieraissa itävaltalaista EC Salzburgia vastaan. Hänet merkittiin Capitalsin kakkosketjun vasempaan laitaan Mitch Hultsin ja Brock Higgsin viereen. Čajkovič sai ottelussa syöttöpisteen Higgsin tekemään maaliin ja hän keräsi yhden kahden minuutin jäähyn huitomisesta. Ensimmäisen pääsarjamaalinsa Čajkovič teki kolmannessa ottelussaan 24. lokakuuta 2020 itävaltalaista EHC Linziä vastaan. Hänen osumansa syntyi vastustajan tyhjään maaliin ja se jäi Capitalsin 4–3-voittoon päättyneen ottelun voittomaaliksi. Čajkovič sai ottelussa myös syöttöpisteen Miloš Bubelan tekemään maaliin. Hän pelasi ICEHL:ssä kaikkiaan 27 runkosarjaottelua tehopistein 2+15=17, kunnes tammikuussa 2021 Čajkovič palasi Pohjois-Amerikkaan. Hän liittyi helmikuussa amatööritry-out -sopimuksella AHL-joukkue Syracuse Crunchiin. Čajkovič ei pelannut siellä otteluakaan ja vain kolme päivää myöhemmin hänen vahvistettiin siirtyvän Foreursin QMJHL-joukkueeseen. Čajkovič eteni joukkueen kanssa aina President’s Cup -finaaleihin saakka, mutta mestaruuden vei lopulta kuitenkin Victoriaville Tigres otteluvoitoin 4–2.

Toukokuussa 2021 Čajkovič teki Tampa Bay Lightningin kanssa kolmivuotisen NHL-tulokassopimuksen. Syksyn harjoitusleirin päätteeki seura lähetti hänet AHL-joukkue Syracuse Crunchiin.

### Maajoukkueura

Čajkovič pelasi alle 20-vuotiaiden MM-kilpailuissa vuonna 2020. Hänet kuitenkin lähetettiin kotiin Slovakian MM-leiriryhmästä vuoden 2021 turnaukseen, kun Čajkovič syyllistyi harjoitusleirillä ylilyönteihin, jotka eivät kohdanneet joukkueen asettamia urheilullisia ja inhimillisiä arvoja. Hän mm. taklasi rumasti joukkuetovereitaan Slovakian sisäisessä harjoitusottelussa.

Čajkovič pelasi myös alle 18-vuotiaiden MM-kilpailuissa vuosina 2018 ja 2019, joista jälkimmäisessä turnauksessa hän toimi Slovakian varakapteenina. Čajkovič voitti tehoilla 4+7=11 koko vuoden 2018 turnauksen syöttöpörssin ja hän sijoittui pistepörssissä toiseksi edellään vain Yhdysvaltain Jack Hughes. Čajkovič sivusi myös Slovakian alle 18-vuotiaiden MM-kilpailujen yhden turnauksen piste-ennätystä, joka oli Marián Gáboríkin (3+8=11) hallussa vuodelta 1999. Hän jakoi myös joukkueen sisäisen maalipörssin voiton Oliver Okuliarin kanssa sekä tehotilaston voiton Samuel Kňažkon kanssa lukemalla +7. Čajkovič valittiin Venäjää vastaan pelatun alkulohkon ottelun päätteeksi Slovakian ottelun parhaaksi pelaajaksi. Vuoden 2019 turnauksessa hän oli tehoilla 3+4=7 joukkueen paras pistemies. Čajkovič jakoi myös Slovakian sisäisen maalipörssin voiton Dominik Sojkan kanssa ja sisäisen syöttöpörssin voiton Artur Turanskýn kanssa. Hän voitti koko turnauksen jäähypörssin 31 minuutillaan. Čajkovič valittiin Slovakian turnauksen yhdeksi kolmesta parhaasta pelaajasta. Hänet valittiin myös Venäjää vastaan pelatun avausottelun päätteeksi joukkueensa ottelun parhaaksi pelaajaksi.

Čajkovič pelasi myös alle 18-vuotiaiden Ivan Hlinkan muistoturnauksessa vuonna 2018. Yhteensä hän on pelannut 13 nuorten ja 36 poikien maaottelua.

Muuta
-----

Čajkovičin pikkuveli Alex pelaa puolustajana Ruotsissa Malmö Redhawksin J18-joukkueessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2017–2018 | Malmö Redhawks | SuperElit | 28 | 10 | 11 | 21 | 30 | – | – | – | – | – | U18 | 5 | 4 | 7 | 11 | 6 |
| 2018–2019 | Saint John Sea Dogs | QMJHL | 60 | 22 | 24 | 46 | 40 | – | – | – | – | – | U18 | 7 | 3 | 4 | 7 | 31 |
| 2019–2020 | Saint John Sea Dogs | QMJHL | 36 | 18 | 24 | 42 | 25 | – | – | – | – | – | JMM | 5 | 0 | 2 | 2 | 6 |
| 2020–2021 | Bratislava Capitals | ICEHL | 27 | 2 | 15 | 17 | 16 | – | – | – | – | – |
|  | Val-d’Or Foreurs | QMJHL | 12 | 6 | 8 | 14 | 2 | 15 | 10 | 7 | 17 | 6 |
| 1 kausi | yhteensä | ICEHL | 27 | 2 | 15 | 17 | 16 | – | – | – | – | – |

Lähteet
-------

* Maxim Čajkovič The Internet Hockey Databasessa (englanniksi)
* Maxim Čajkovič Eurohockey-sivustolla (englanniksi)
* Maxim Čajkovič *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Maxim Čajkovič *Elite Prospects*. Everysport Media Group AB.  (englanniksi)
2. ↑  Elite Prospects - Czechia U16 Stats 2015-2016 *eliteprospects.com*. Everysport Media Group AB. Viitattu 15.11.2020. (englanniksi)
3. ↑  Elite Prospects - Players from Slovakia in the CHL Import Draft *eliteprospects.com*. Everysport Media Group AB. Viitattu 15.11.2020. (englanniksi)
4. ↑  Saint John Sea Dogs Twitterissä *twitter.com*.  28.6.2018. Saint John Sea Dogs. Viitattu 15.11.2020. (englanniksi)
5. ↑  Elite Prospects - Saint John Sea Dogs *eliteprospects.com*. Everysport Media Group AB. Viitattu 15.11.2020. (englanniksi)
6. ↑  40 Players Selected for 2019 Sherwin-Williams CHL/NHL Top Prospects Game *chl.ca*.  13.12.2018. Toronto, ON:  Canadian Hockey League. Viitattu 15.11.2020. (englanniksi)
7. ↑  Les Foreurs font l’acquisition de Maxim Cajkovic *foreurs.qc.ca*.  6.6.2020. Val-d'Or, Foreurs. Viitattu 15.11.2020. (ranskaksi)
8. ↑  The CAPITALS Will Be Strengthened by Maxim Čajkovič *iclinic-capitals.sk*.  9.9.2020. BRATISLAVA:  Bratislava Capitals, a. s. Viitattu 15.11.2020. (englanniksi)[vanhentunut linkki]
9. ↑  bet-at-home ICE Hockey League *ice.hockey*.  3.10.2020. Profs Marketing GmbH. Viitattu 15.11.2020. (englanniksi)
10. ↑  bet-at-home ICE Hockey League *ice.hockey*.  24.10.2020. Profs Marketing GmbH. Viitattu 15.11.2020. (englanniksi)
11. ↑  IHL: Zmeny v Bratislave Capitals. Maxim Čajkovič odchádza do AHL, strieda ho Michal Mrázik *sport.aktuality.sk*.  21.1.2021. Ringier Axel Springer SK, a.s. Viitattu 31.3.2021. (slovakiksi)
12. ↑  Maxim Cajkovic Stats, Profile, Bio, Analysis and More *sportsforecaster.com*. XML Team Solutions, LLC. Viitattu 31.3.2021. (englanniksi)[vanhentunut linkki]
13. ↑  Syracuse Crunch *facebook.com*.  8.3.2021. Syracuse Crunch. Viitattu 31.3.2021. (englanniksi)
14. ↑  Lightning sign forward Max Cajkovic to entry-level contract *nhl.com/lightning*.  23.5.2021. TAMPA BAY:  Tampa Bay Lightning. Viitattu 11.1.2022. (englanniksi)
15. ↑  Lightning reduce training camp roster by 22 *nhl.com/lightning*.  4.10.2021. TAMPA BAY:  Tampa Bay Lightning. Viitattu 11.1.2022. (englanniksi)
16. ↑  Ruuth, Nooa: Tampa Bayn NHL-varaus törttöili itsensä ulos Slovakian U20-leiriltä – taklasi törkeästi joukkuekavereitaan harjoituksissa *suomikiekko.com*.  5.12.2020. Nordic Sport Media. Viitattu 6.12.2020.
17. ↑  Elite Prospects - WJC-18 Stats 2017-2018 *eliteprospects.com*. Everysport Media Group AB. Viitattu 15.11.2020. (englanniksi)
18. ↑  Elite Prospects - All Time Regular Season Player Stats per Season for Slovakia U18 *eliteprospects.com*. Everysport Media Group AB. Viitattu 15.11.2020. (englanniksi)
19. ↑  Elite Prospects - Slovakia U18 *eliteprospects.com*. Everysport Media Group AB. Viitattu 15.11.2020. (englanniksi)
20. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  29.4.2018. IIHF. Viitattu 15.11.2020. (englanniksi)
21. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  28.4.2019. IIHF. Viitattu 15.11.2020. (englanniksi)
22. ↑  Alex Čajkovič *Elite Prospects*. Everysport Media Group AB.  (englanniksi)